ลูกสาววัย 6 เดือนกว่า มีอาการอาเจียน 2 รอบและก็อึ 2 รอบค่ะ อาเจียนและก็อึตอน 3 ทุ่ม 1 รอบ แล้วก็มาอาเจียนอีกรอบ ตอนตี 1 และตอนตี 2 กว่า มาอึอีกรอบค่ะ ทานนมแม่และก็นมชงค่ะ ตอนเช้าป้อนมันฝรั่งบดกับแครอทและก็ไข่แดงผสมกันค่ะ แต่ป้อนเมนูนี้มาหลายวันแล้วน้องก็ปกติดี แต่เมนูนี้แม่ก็ให้ทานหลายมื้อแล้วคงไม่ใช่แพ้ไข้แดง เลยไม่แน่ใจว่าเกิดจากสาเหตุอะไร น้องจะเป็นอะไรไหมค่ะ
สวัสดีค่ะ อาการถ่ายเหลวและอาเจียนในเด็กเล็กนั้นมักเกิดจาก ลำไส้อักเสบและติดเชื้อ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย สาเหตุส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด ซึ่งเชื้อโรคมีได้ทั้งเชื้อไวรัส แบคทีเรีย สาเหตุอื่นๆเช่นเรื่องของการมีทางเดินอาหารบางส่วนตีบตันทำให้อาเจียนออกมา แต่ก็ควรมีอาการตั้งแต่หลังคลอด หรือไม่มีน้ำย่อยในการย่อยอาหารบางชนิดเช่นนมเบื้องต้นดูแลด้วย จิบน้ำผสมเกลือแร่หากถ่ายมาก ไม่ควรกินยาให้หยุดถ่ายเพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ ให้รับประทานอาหารอ่อนและสุกสะอาดควรพาไปพบแพทย์หากถ่ายเหลวมากจนซึม อ่อนเพลีย กินได้น้อย อาเจียนตลอด มีไข้สูง